Deg taggara ufiɣ-d d akken taddart n Ilaḥluten d taxelliǧt n yiwet n twacult tamrabeḍt, tebna s tatrar, ttidiren imezdaɣ-is s tatrar, am tudrin akk n leqbayel, mazal kra n laɛwayed d wansayen n zzman aqdim id smektayen imezdaɣ n taddart-a am tmecreḍt, aseggas n yimaziɣen, ad naf daɣen-nni tiliwa, ar huddent ara, ixxamen iqdimen ǧǧan imezdaɣ mebla ma hudden-ten uqbel ad ṣubben ɣer uzaɣar, ḍefren abrid n ddin ugar imi d imrabḍen, ula d tilawin rezzunt ɣer lǧameɛ i wakken ad ẓallent, d ayen ur d nettaf ara deg tuget n tudrin n leqbayel, annect-a akk yefka i taddart n Ilaḥluten udem-is d tmagit-is i ttimeyzen ɣef tudrin n leqbayel nniḍen.